ddrg/super_eurlex huggingface dataset:
(12)

Eesti Vabariik teeb erandi põhiliselt seetõttu, et: praegu olemas oleva ruumi ja läbilaskevõime piirangud Tallinna lennujaamas ei võimalda kaasata uusi maapealseid teenindajaid eespool nimetatud teenuseliikide puhul (v.a toidu ja jookide transport ning nende laadimine õhusõidukile ja sealt mahalaadimine) ehitustegevuse ajal, mille lõppedes on võimalik pagasi- ja perroonikäitluse turg täielikult avada. Eelkõige: — ei võimalda praeguste pagasisorteerimisruumide asukoht ega suurus eraldada ruumi täiendavatele pagasikäitlejatele. Pagasikäitluseks kasutatav ruum on väike ja kitsas ning pagasikärude manööverdamine on praeguse teenuseosutaja jaoks keeruline, seda eriti tippkoormuse ajal. Praeguseid ruume ei ole võimalik mõnes muus asukohas avardada, mis tähendab, et turu avamiseks mõnele teisele pagasikäitlusettevõtjale on vaja teha märkimisväärselt tööd ja ehitada uued ruumid kuhugi mujale; — õhusõidukite seisuplatsi läheduses ei ole vaba ruumi, mistõttu puudub võimalus mõne teise perroonikäitlusettevõtja varustuse parkimiseks. Praegused parkimisalad, mis on ette nähtud maapealse teeninduse masinate ja pagasikärude jaoks perrooni seisuplatsil ja reisijate terminali varjualuses, on juba täielikult kasutuses. Praegusel teenuseosutajal on neid praegusi ruumipiiranguid keeruline hallata, seda eriti talvel, kui parkimiseks ettenähtud piiratud suurusega alale pargitakse ka lumekoristus- ja -veomasinad. Pealegi puuduvad spetsiaalsed varustuse parkimise angaarid ja garaažid. Kuna reisijate terminali läheduses puudub füüsiliselt ruum parkimisvõimaluste avardamiseks, ei ole praegu võimalik kaasata mõnda teist maapealset teenindajat ja uute ruumide ehitamine nõuab palju tööd.
(6)

Arvestades nende erihuvi tihevooreaktori kiiritusvõime vastu, on Commissariat à l'énergie atomique et aux énergies alternatives (CEA – tuuma- ja alternatiivenergia komissariaat)) ning NRG: Nuclear Research and consultancy Group V.O.F. („NRG“ – tuumauuringute ja -konsultatsioonide rühm), kes on vastavalt Prantsusmaa ja Madalmaade rakendusorganid) nõustunud rahastama kogu 2016–2019 tihevooreaktoreid käsitlevat täiendavat teadusprogrammi, tehes selleks sihtotstarbelise tuluna osamakseid Euroopa Liidu üldeelarvesse.
(56)

Pärast eelkirjeldatu teatavakstegemist esitas üks huvitatud isik normaalväärtuse ja ekspordihinna seose kohta erineva hüpoteesi ja alternatiivsed stsenaariumid ning küsis, kas selliste stsenaariumide alusel leitud ekspordihinna ja normaalväärtuse kohaldamise korral olnuks dumpingumarginaalid teistsugused. Komisjon tuletas meelde, et dumpinguarvutustes lähtuti tegelikest tõendatud tehinguandmetest ja et need peavad põhinema alusmääruse artiklis 2 sätestatud metoodikal. Kõnealuse huvitatud isiku esitatud alternatiivsed stsenaariumid ei olnud alusmäärusega kooskõlas ja seepärast lükati need tagasi.
(4)

Nõukogu asus otsuse 2010/689/EL (4) vastuvõtmisega seisukohale, et Slovakkia on täielikult rakendanud otsuse 2008/615/JSK 6. peatüki andmekaitset käsitlevad üldsätted ning tal on õigus saada ja edastada isikuandmeid vastavalt nimetatud otsuse artiklitele 3 ja 4 alates 8. novembrist 2010, ning leidis ka, et hindamisaruanne kiideti heaks vastavalt otsuse 2008/615/JSK artikli 25 lõikele 2.
(4)

Nõukogu tegi otsuse 2014/731/EL (4) vastuvõtmisega järelduse, et Malta on täielikult rakendanud otsuse 2008/615/JSK 6. peatüki andmekaitset käsitlevad üldsätted ning tal on õigus saada ja edastada isikuandmeid vastavalt nimetatud otsuse artiklile 12 alates 9. oktoobrist 2014, ning leidis ka, et hindamisaruanne kiideti heaks vastavalt otsuse 2008/615/JSK artikli 25 lõikele 2.
(4)

Nõukogu asus otsuse 2014/911/EL (4) vastuvõtmisega seisukohale, et Läti on täielikult rakendanud otsuse 2008/615/JSK 6. peatüki andmekaitset käsitlevad üldsätted ning tal on õigus saada ja edastada isikuandmeid vastavalt nimetatud otsuse artiklile 9 alates 4. detsembrist 2014, ning leidis ka, et hindamisaruanne kiideti heaks vastavalt otsuse 2008/615/JSK artikli 25 lõikele 2.
(4)

Nõukogu asus otsuse 2010/559/EL (4) vastuvõtmisega seisukohale, et Soome on täielikult rakendanud otsuse 2008/615/JSK 6. peatüki andmekaitset käsitlevad üldsätted ning tal on õigus saada ja edastada isikuandmeid vastavalt nimetatud otsuse artiklile 12 alates 13. septembrist 2010, ning leidis ka, et hindamisaruanne kiideti heaks vastavalt otsuse 2008/615/JSK artikli 25 lõikele 2.
(4)

Nõukogu asus otsuse 2010/682/EL (4) vastuvõtmisega seisukohale, et Slovakkia on täielikult rakendanud otsuse 2008/615/JSK 6. peatüki andmekaitset käsitlevad üldsätted ning tal on õigus saada ja edastada isikuandmeid vastavalt nimetatud otsuse artiklile 9 alates 8. novembrist 2010, ning leidis ka, et hindamisaruanne kiideti heaks vastavalt otsuse 2008/615/JSK artikli 25 lõikele 2.
(124)

Enne 2014. aasta lennundussuuniste jõustumist ehk enne 4. aprilli 2014 antud tegevusabi võib pidada siseturuga kokkusobivaks eeldusel, et täidetud on järgmised tingimused: a) panus ühist huvi pakkuva täpselt määratletud eesmärgi saavutamisse: see tingimus on muu hulgas täidetud siis, kui abi suurendab ELi kodanike liikuvust ja piirkondade ühendusvõimalusi või aitab kaasa regionaalarengule (37); b) riigiabi kui poliitikavahendi asjakohasus: liikmesriigid peavad tõendama, et abi on taotletava eesmärgi saavutamiseks või asjaomaste probleemide lahendamiseks asjakohane (38); c) vajadus riigi sekkumiseks: abi peab olema suunatud olukordadele, kus tänu sellisele abile on võimalik saavutada märgatavalt suuremat edu kui tavapärastes turutingimustes (39); d) ergutava mõju olemasolu: see tingimus on täidetud, kui on tõenäoline, et tegevusabi puudumise korral ja võttes arvesse võimalikku investeerimisabi ja liikluse mahtu langeks asjaomase lennujaama majandustegevuse tase märkimisväärselt (40); e) abisumma proportsionaalsus (abi piirdumine minimaalselt vajalikuga): selleks et olla proportsionaalne, peab lennujaamadele antav tegevusabi piirduma abi saava tegevuse toimumiseks minimaalselt vajalikuga (41); f) konkurentsile ja kaubandusele avalduva põhjendamatu negatiivse mõju vältimine (42).
(10)

Konventsiooni artikli 8 lõikega 9 on ette nähtud, et konventsiooni osaliste konverents võtab võimalikult kiiresti vastu suunised selle kohta, mida osalised võivad edasi arendada vastavalt artikli 8 lõike 2 punktile b, kui nad otsustavad kohaldada elavhõbeda ja selle ühendite õhku eralduvate heidete suhtes ohjamismeetmeid ainult selliste punktallikate puhul, mis on D lisa teatava allikakategooria punktallikad, eeldusel et nende heide moodustab vähemalt 75 protsenti kõnealuse allikakategooria heidetest, ning suunised elavhõbeda ja selle ühendite õhku eralduvate heidete registri kohta.
(12)

Võttes arvesse, et aasta signaalkogus on täitunud juba mais, ja ehkki Nicaraguast pärit koguimport liidu turule on väike, jätkab komisjon olukorra seiret ja võib vajaduse korral vastu võtta meetmeid,
(67)

Seega võib järeldada, et osameetmed BY 2, BY 11 ja BY 13 on siseturuga kokkusobivad,
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 19. detsembril 2016, et Horvaatia on täielikult rakendanud otsuse 2008/615/JSK 6. peatüki andmekaitset käsitlevad üldsätted.
(281)

Komisjon märgib, et Areva kontserni ümberkorraldamise analüüsi käigus seoses riigiabi kontrollimisega ei ole tal kohustust väljendada arvamust selle kohta, mil viisil Areva kontsern täidab tehnilises plaanis oma lepingulisi kohustusi TVO suhtes. Komisjon meenutab samas, et nõukogu direktiivi 2009/71/Euratom, (40) mida muudeti direktiiviga 2014/87/Euratom, (41) artikli 6 punkti f kohaselt näeb loa omaja ette ja valdab rahalisi vahendeid ja inimressursse, kellel on tuumaseadmete tuumaohutusega seotud kohustuste täitmiseks vajalik asjakohane ettevalmistus ja pädevus. Sama artikli kohaselt tagab loa omaja samuti, et tema vastutusel olevatel töövõtjatel ja alltöövõtjatel, kelle tegevus võib mõjutada tuumaseadme ohutust, on olemas nende kohustuste täitmiseks asjakohase ettevalmistuse ja pädevusega vajalikud inimressursid. Sellest tulenevalt on ettevõttel Areva NP kohustus hoida vajalikke ressursse eespool nimetatud kohustuste täitmiseks. Komisjon leidis põhjenduses 279, et ettevõttel Areva NP on olemas piisavad ressursid. Lisaks sellele märgib komisjon, et […] võib ettevõttele Areva NP eraldada inimressursse […]. Lisaks ei kahtle komisjon selles, et ettevõttel Nouvel Areva NP on tootmisharust tulenev huvi, et OL3 projekt õnnestuks, sest see kinnitab ettevõtte suutlikkust müüa ja ehitada EPR tuumareaktoreid. Samas ei saa loaomanike vastutust direktiivi kohaselt delegeerida. Vastuseks TVO esitatud väitele meenutab komisjon seega nõuet, et loaomanikul peavad olema vajalikud inimressursid selleks, et tagada projekti OL3 tuumaohutusega seotud kohustuste täitmine.
(3)

Konfidentsiaalse statistilise teabe Ühtsele Kriisilahendusnõukogule edastamisega seonduva otsustamismenetluse lihtsustamiseks on vaja vastu võtta delegeeritud otsus. Vastavalt Euroopa Keskpankade Süsteemi ja Euroopa Keskpanga põhikirja artiklile 12.1 võib EKP nõukogu EKP juhatusele delegeerida teatud pädevust. Vastavalt Euroopa Liidu Kohtu poolt välja töötatud ja heakskiidetud delegeerimise üldpõhimõtetele peab otsuste tegemise pädevuse delegeerimine olema piiratud, proportsionaalne ja vastama kindlatele kriteeriumidele. Arvestades, et tehtavad otsused on pigem tehnilist kui poliitilist laadi, võivad asjaomased kriteeriumid olla üldised.
(2)

Ühtne Kriisilahendusnõukogu märgib kriisilahendusskeemis, et Banco Popular Español S.A. puhul on täidetud kõik määruse (EL) nr 806/2014 artikli 18 lõike 1 esimeses lõigus sätestatud kriisilahenduse tingimused ning hindab, miks kriisilahenduse meede on vajalik avalikes huvides.
(11)

MARPOLi konventsiooni VI lisa V liite muudatused selgitavad, et laevad, mis vastavad MARPOLi konventsiooni VI lisa kütuse väävlisisalduse nõuetele väävliheite kontrolli piirkondades samaväärsete vahendite (heitgaasi puhastussüsteemid) abil, võivad lubada tarnijal pärast ostja teadet kinnitada punkri saatelehel, et kütus on mõeldud kasutamiseks laeva poolt, mis vastab väävlinõuetele samaväärsete vahendite abil. Kuna heitgaasi puhastussüsteemidega varustatud laevu on järjest enam, on MARPOLi konventsiooni VI lisa V liite muudatused vajalikud punkri saatelehe tüüpteksti kooskõlastamiseks asjaoluga, et laevad võivad ka pärast 1. jaanuari 2015, mil väävliheite kontrolli piirkondades jõustub 0,10 % väävlisisalduse nõue, kasutada suurema väävlisisaldusega kütuseid. MARPOLi VI lisa nõudeid SOx heite piirmäärade kohta rakendatakse liidu õiguses Euroopa Parlamendi ja nõukogu direktiiviga (EL) 2016/802 (5). Selle direktiivi artikli 6 lõike 9 taanetes b ja c ning artikli 13 lõike 2 punktis a viidatakse punkri saatelehele kui nimetatud direktiivile vastavuse tagamise peamisele mehhanismile. Samaväärseid nõuetele vastavuse tagamise vahendeid käsitletakse alternatiivsete heitevähendusmeetoditena, nagu on määratletud nimetatud direktiivi artikli 2 punktis o, ning neid võib kasutada, tingimusel et heitevähendusmeetodit kasutavad laevad saavutavad pidevalt sellise vääveldioksiidi heite vähenemise, mis on vähemalt samaväärne vähenemisega, mis saavutataks nimetatud direktiivi nõuetele vastavaid laevakütuseid kasutades.
(2)

Vastavalt 9. jaanuari 2014. aasta ja 5. novembri 2014. aasta kirjades taotlesid Luksemburg ja Küpros Etioopia tunnustamist. Pärast kõnealuste taotluste saamist võttis komisjon Etioopia ametiasutustega ühendust sooviga hinnata Etioopia vastavaid väljaõppe- ja diplomeerimissüsteeme, et kontrollida, kas Etioopia täidab STCW konventsiooni nõudeid ja kas meremeeste tunnistustega seotud pettuse vältimiseks on võetud asjakohased meetmed. Selgitati, et hindamisel võetakse arvesse tulemusi, mida Euroopa Meresõiduohutuse Ameti (edaspidi „amet“) eksperdid on saanud Etioopias faktide kontrollimise käigus.
(1)

Belgia, Tšehhi Vabariik, Taani, Prantsusmaa, Kreeka, Iisrael, Itaalia, Madalmaad, Portugal, Slovakkia, Hispaania, Rootsi, Ühendkuningriik ja Euroopa Molekulaarbioloogia Laboratoorium (EMBL) on esitanud komisjonile taotluse asutada Euroopa teadusuuringute infrastruktuuri konsortsiumina integreeritud struktuuribioloogia infrastruktuur (Instruct-ERIC). Kreeka, Hispaania, Rootsi ja Euroopa Molekulaarbioloogia Laboratoorium on teatanud oma otsusest osaleda konsortsiumi Instruct-ERIC töös esialgu vaatlejana. Eespool nimetatud osalised on kokku leppinud, et konsortsiumi Instruct-ERIC asukohaliikmesriik on Ühendkuningriik.
(9)

Komisjon rõhutab komitee ühehäälset kokkulepet selle kohta, et neljal kõnealusel ainel on sisesekretsioonisüsteemi kahjustavad omadused ning et selle toimemehhanismi kahjulik mõju on sama, mis viis nende ainete liigitamiseni reproduktiivtoksilisteks ja määratlemiseni väga ohtlike ainetena määruse (EÜ) nr 1907/2006 artikli 57 punkti c kohaselt. Komisjon märgib ühtlasi, et enamik komitee liikmetest leidis, et nimetatud mõjude ohutase on samaväärne artikli 57 punktides a–e osutatud ainete mõjudega.
(5)

Kooskõlas määruse (EL) nr 1024/2013 artikli 6 lõikega 2 ja määruse (EL) nr 468/2014 artikliga 21 (EKP/2014/17) ning ilma et see piiraks EKP volitusi saada krediidiasutustelt vahetult aruandlusteavet või omada sellele jooksvalt vahetut juurdepääsu, esitavad pädevad asutused EKP-le kogu teabe, mis on vajalik määrusega (EL) nr 1024/2013 EKP-le pandud ülesannete täitmiseks.
(12)

Ühiskonna jaoks olulisteks sündmusteks peetakse ka meeste veepalli maailmaliiga ning Meistrite Liiga mänge, kus osaleb Ungari koondis. Ungari ametivõimud rõhutavad, et need mängud leiavad Ungaris suurt vastukaja, mis ei piirdu ainult kõnealust spordiala tavapäraselt jälgivate inimestega. Erilist ja laialdast huvi suurendab ka see, et Ungari koondist on neil võistlustel saatnud märkimisväärne edu. Selliste sündmuste puhul on tegemist rahvuskoondise osalemisega rahvusvahelistel turniiridel. Nende sündmuste teleülekannetel on palju vaatajaid ja tavapäraselt on neid kantud üle tasuta televisioonis.
(3)

Saksamaa ja Norra väitsid ametlikes vastuväidetes, et standardi punkt 11 „Kuumutamine“ sisaldab ebapiisavaid sätteid ligipääsetavate mittefunktsionaalsete pindade piirtemperatuuride kohta. Nimelt võimaldab standard teha mitu erandit piirtemperatuuride suhtes, andes tootjale võimaluse piirtemperatuuri kahekordistada või seda mitte kohaldada sõltuvalt seadme suurusest, disainist või välispinna osast, ning nõudes kõige enam hoiatussildi lisamist. Vastavalt standardi punktile 7.1 peab hoiatus olema üksnes välispinnal, mille temperatuur on piirtemperatuuri ületavatest osadest kõige kõrgem. Hoiatussildi värvid võivad erineda rahvusvahelistest hoiatusvärvidest, mis võib kasutajad segadusse ajada. Lisaks sellele võib standardi nõuete mitmetimõistetavuse tõttu seda tõlgendada selliselt, et toote teatavates osades võib temperatuuri tõusu mõõtmata jätta – see võib viia standardi kohase piirtemperatuuri eiramise või selle kahekordistamiseni kogu seadme puhul. Seega on endiselt olemas põletusoht inimeste ja koduloomade jaoks ning sellisel kujul ei saa standardi puhul eeldada vastavust direktiivile 2014/35/EL.
(5)

Praktikas aga ei ole enamikul juhtudest, kui mitte kõikidel juhtudel, varasemate määruste alusel määratud hüvitis uute määruste kohaldamisel saadud hüvitistest väiksem. Sellest tulenevalt ollakse seisukohal, et niisuguses olukorras on ebarealistlik tahta, et asutused menetleksid juhtumit kahekordselt – määruse (EMÜ) nr 574/72 ja määruse (EÜ) nr 987/2009 alusel.
(6)

Üks asjas ACCC/C/2008/32 tehtud järeldus, nimelt see, et liit ei täida Århusi konventsiooni artikli 9 lõikeid 3 ja 4, on lisatud otsuse VI/8f eelnõusse, mis esitatakse Århusi konventsiooni osaliste kohtumise kuuendal istungjärgul, mis toimub 2017. aasta septembris Montenegros Budvas.
(6)

26. oktoobril 2016 jõudis toiduohutusamet oma teaduslikus arvamuses „Scientific Opinion on the safety of L-ergothioneine as a novel food pursuant to Regulation (EC) No 258/97“ (2) (Teaduslik arvamus L-ergotioneiini kui toidu uuendkoostisosa ohutuse kohta vastavalt määrusele (EÜ) nr 258/97) järeldusele, et L-ergotioneiini kasutamine on kavandatud eesmärgil ja kogustes ohutu.
(2)

Euroopa Parlamendi ja nõukogu määruses (EL) nr 515/2014 (3) on sätestatud, et Schengeni acquis' rakendamise, kohaldamise ja arendamisega seotud riigid osalevad rahastamisvahendis kooskõlas kõnealuse määrusega ning et kehtestatakse nende riikide osamaksete tasumise kord ja täiendavad eeskirjad sellise osalemise kohta, sealhulgas sätted, millega tagatakse liidu finantshuvide kaitse ja Euroopa Kontrollikoja auditeerimisalane pädevus.
(3)

Kavandatud kodanikualgatuse eesmärgid on järgmised: „Me tahame ära hoida TTIPi ja CETA sõlmimist, sest need lepingud sisaldavad mitut probleemset küsimust, nagu investori ja riigi vaheliste vaidluste lahendamine ning regulatiivset koostööd käsitlevad normid, mis kujutavad endast ohtu demokraatiale ja õigusriigi põhimõttele. Me tahame vältida olukorda, kus tööhõive-, sotsiaalseid, keskkonna-, eraelu kaitse ja tarbijakaitsenõudeid leevendatakse ning avalikke teenuseid (nagu veevarustus) ja kultuurivarasid reguleerivad piirangud kaotatakse läbipaistmatute läbirääkimiste tulemusena. Euroopa kodanikualgatusega toetatakse alternatiivset kaubandus- ja investeerimispoliitikat ELis.“
(220)

Seejuures tuleb märkida, et STIF tegi kulude võrdleva analüüsi enne ettevõtjatega lepingute sõlmimist. See võrdlev analüüs tugineb samaaegselt i) igas konkreetses lepingus toodud arvandmetele, ii) õiguslikele vahenditele, mis tagavad kulude ja varustuse võrreldavuse, iii) Île-de-France'i piirkonna sõitjateveoturu põhjalikule tundmisele ja iv) võrdlusele nii valdkonnas üldiselt tunnustatavate andmete kui ka väljakuulutatud hankemenetluse tulemusel sõlmitud lepingutega. Samas keskendub see põhjalik analüüs eeskätt käitamisega seotud teguritele, nagu busside sõidukiirus või juhi töötundide arv sõiduki kohta. Selliste muutuvtegurite analüüs on äärmiselt vajalik käitamiskulude ja osa C1 suuruse kindlaksmääramisel, kuid see ei võimalda veenduda, et investeerimiskulud, mida kaetakse osa C2 abil, vastavad keskmise suurusega hästi juhitud ettevõtte omadele. Lisaks sellele ei saa olla kindel, et STIFi esitatud valim on esinduslik, kui pidada silmas hästi juhitud ettevõtteid. Kuigi on ilmne, et STIFi tehtud analüüs on suur samm edasi avalikku teenust pakkuvatele ettevõtjatele makstavate hüvitiste haldamisel, ei ole see analüüs piisav selleks, et tagada osa C2 vastavus neljandale Altmarki kriteeriumile.
(15)

Valitsuse resolutsiooni kohaselt võib abi anda piimatootjatele, kes: a) on keskmise suurusega ja väikeettevõtjad; ning b) lasid kvoodiaastal 2014/2015 turule piima või piimatooteid koguses, mis ületas asjaomase aasta konkreetsel kuupäeval kättesaadavat individuaalset kvooti, mis oli lubatud 31. märtsi 2015. aasta seisuga, ja kes pidid maksma ÜTK määruses sätestatud maksu; ning c) on tasunud sissenõutava maksu esimese osamakse; ning d) vastasid tingimustele, mida nõuti mahakandmiseelarvesse kandmisel ja mis olid sätestatud riigi rahanduse seaduse artiklites 56 ja 57; teisisõnu, mahakandmist kohaldatakse, kui: i. füüsiline isik on surnud varasid jätmata või on jätnud varasid, mis on eraldi sätete alusel sundarestimisest vabastatud, või temast on jäänud igapäevases kodumajapidamises kasutatavaid esemeid, mille koguväärtus ei ületa 6 000 zlotti; ii. juriidiline isik on kõrvaldatud asjaomasest juriidiliste isikute registrist ja tal puuduvad varad, millest oleks võimalik sundarestida sissenõutav maks, ning vastutust eelarve nõuete eest ei ole seadusega üle antud kolmandale isikule; iii. on piisavalt alust arvata, et täitemenetlusega ei saada summat, mis ületaks sissenõutava maksu tagasisaamise ja sundarestimise kulud, või on täitemenetlus ebaõnnestunud; iv. juriidilise isiku staatuseta organisatsiooniline üksus on likvideeritud; v. see teenib võlgniku elulist huvi või avalikku huvi; vi. see on õigustatud ühiskondlikel või majanduslikel põhjustel, mis on eelkõige võlgniku maksevõime ja riigikassa õigustatud huvi.
(2)

18. veebruaril 2011 taotles Saksamaa Fidži tunnustamist. Pärast kõnealuse taotluse saamist võttis komisjon Fidži ametiasutustega ühendust sooviga hinnata Fidži vastavaid väljaõppe- ja diplomeerimissüsteeme, et kontrollida, kas Fidži täidab STCW konventsiooni nõudeid ja kas meremeeste tunnistustega seotud pettuse vältimiseks on võetud asjakohased meetmed. Selgitati, et hindamisel võetakse arvesse tulemusi, mida Euroopa Meresõiduohutuse Ameti (edaspidi „amet“) eksperdid on saanud Fidžil faktide kontrollimise käigus.
(3)

Süsteemi kasutamise koordineerimiskeskus on EGNOSe süsteemi kasutamise keskmes, sest see haldab süsteemi operatiivtegevust ja hooldust. See paikneb Prantsusmaal Toulouse'is alates 2004. aastast, seega juba enne süsteemi omandamist liidu poolt. Seda asukohta ei ole põhjust kahtluse alla seada, kuivõrd see vastab programmi vajadustele, saab kasu juba tehtud avaliku sektori investeeringutest ja vastab selle liikmesriigi julgeolekunõuetele, kelle territooriumil süsteemi kasutamise koordineerimiskeskus asub. Pealegi tooks teise asukohta ümber paigutamine kaasa kulutusi ja takistaks süsteemi toimimist.
(9)

Euroopa Parlamendi ja nõukogu direktiivis 2002/46/EÜ (4) on sätestatud nõuded toidulisanditele. Aspergillus niger'i geneetiliselt muundatud tüve abil toodetud ensüümi prolüüloligopeptidaasi valmistise kasutamist tuleks lubada, ilma et see piiraks kõnealuse direktiivi sätete kohaldamist.
(13)

Teadusandmete liit (RDA) on rahvusvaheline organisatsioon, mis tegeleb infrastruktuuri arendamise ning ühenduse tegevuste ja soovitustega, mille eesmärk on vähendada andmete jagamise ja andmevahetuse tõkkeid ning kiirendada andmepõhist innovatsiooni kogu maailmas. Välja on valitud neli RDA tehnilist kirjeldust. RDA andmeloome- ja terminoloogiamudel on keskne mudel, mis sisaldab põhisõnavara ja alusterminoloogia päringutööriista, mis tagab, et teadlased kasutavad andmetele viitamiseks ühiseid termineid; RDA PID informatsioonitüüpide rakendusliides – püsiidentifikaatorite tüübiregister – on kontseptuaalne mudel teabetüüpide struktureerimiseks, et püsiidentifikaatoreid paremini kindlaks teha, ja sisaldab ühtset liidest juurdepääsuks sellele teabele; RDA andmetüübiregistrite mudel on andmetüüpide mudel ja register (andmete MIME tüübid), mis võimaldab tööriistadel andmeid tõlgendada, kuvada ja töödelda; RDA praktilised poliitikasoovitused sisaldavad masinatega teostatavaid meetmeid usaldusväärsuse ja koostalitlusvõime suurendamiseks.